A4-0221/98

Πρόταση απόφασης του Ευρωπαϊκού Κοινοβουλίου και του Συμβουλίου που αφορά τη συντονισμένη εισαγωγή των κινητών και ασύρματων επικοινωνιών (UMTS) στην Κοινότητα (COM(98)0058 - C4-0144/98 - 98/0051(COD))

Η εν λόγω πρόταση εγκρίνεται με τις ακόλουθες τροποποιήσεις:

(Τροπολογία 1)

Αιτιολογική σκέψη 10

>Αρχικό κείμενο>

(10) ότι οι πάροχοι υπηρεσιών UMTS θα πρέπει να είναι σε θέση να εισέλθουν στην αγορά χωρίς περιττούς περιορισμούς ώστε να δοθεί η δυνατότητα ύπαρξης δυναμικής αγοράς και ευρείας ανταγωνιστικής προσφοράς υπηρεσιών[semigr ] ότι όπου κριθεί παραίτητη διαδικασία αδειοδότησης, θα πρέπει κατά κανόνα να λάβει μορφή γενικών αδειών ή δηλώσεων[semigr ]

>Κείμενο μετά την ψηφοφορία στο ΕΚ>

(10) ότι οι

οργανισμοί που παρέχουν δίκτυα UMTS θα πρέπει να είναι σε θέση να εισέλθουν στην αγορά χωρίς περιττούς περιορισμούς ή υπερβολικά τέλη ώστε να δοθεί η δυνατότητα ύπαρξης δυναμικής αγοράς και ευρείας ανταγωνιστικής προσφοράς υπηρεσιών[semigr ] ότι όπου κριθεί παραίτητη διαδικασία αδειοδότησης, θα πρέπει κατά κανόνα να λάβει μορφή γενικών αδειών ή δηλώσεων[semigr ]

(Τροπολογία 3)

Αιτιολογική σκέψη 16

>Αρχικό κείμενο>

(16) ότι με την εν λόγω απόφαση της ERC καθορίζονται ζώνες οι ζώνες συχνοτήτων 1900-1980MHz, 2010-2025 MHz και 2110-2170 MHz για επίγειες εφαρμογές UMTS, ενώ για τις εφαρμογές UMTS της δορυφορικής συνιστώσας παρέχονται οι ζώνες 1980-2010MHz και 2170-2200 MHz[semigr ] ότι φαίνεται ήδη πως θα απαιτηθεί πρόσθετη χωρητικότητα του φάσματος συχνοτήτων ώστε να υπάρξει ανταπόκριση στη ζήτηση στην Κοινότητα καθώς και για την εξασφάλιση της εισαγωγής των UMTS στην Ευρώπη πριν από την 1η Ιανουαρίου 2002[semigr ] ότι θα πρέπει να εκχωρηθεί επαρκές φάσμα εντός των ζωνών που προσδιορίσθηκαν από την WARC 92 ανάλογα με τις αυξανόμενες ανάγκες, πριν από την εμπορική ανάπτυξη των υπηρεσιών UMTS[semigr ] ότι ενδέχεται να απαιτηθεί πρόσθετο φάσμα συχνοτήτων έως το 2005 και, κατά συνέπεια, θα πρέπει επίσης να ελευθερωθούν ή να ανακατανεμηθούν στο μέγιστο δυνατό οι ζώνες των 900, 1800 και 1900 MHz[semigr ]

>Κείμενο μετά την ψηφοφορία στο ΕΚ>

(16) ότι με την εν λόγω απόφαση της ERC καθορίζονται ζώνες οι ζώνες συχνοτήτων 1900-1980MHz, 2010-2025 MHz και 2110-2170 MHz για επίγειες εφαρμογές UMTS, ενώ για τις εφαρμογές UMTS της δορυφορικής συνιστώσας παρέχονται οι ζώνες 1980-2010MHz και 2170-2200 MHz[semigr ] ότι φαίνεται ήδη πως θα απαιτηθεί πρόσθετη χωρητικότητα του φάσματος συχνοτήτων ώστε να υπάρξει ανταπόκριση στη ζήτηση στην Κοινότητα καθώς και για την εξασφάλιση της εισαγωγής των UMTS στην Ευρώπη πριν από την 1η Ιανουαρίου 2002[semigr ] ότι θα πρέπει να εκχωρηθεί επαρκές φάσμα εντός των ζωνών που προσδιορίσθηκαν από την WARC 92 ανάλογα με τις αυξανόμενες ανάγκες, πριν από την εμπορική ανάπτυξη των υπηρεσιών UMTS[semigr ] ότι ενδέχεται να απαιτηθεί πρόσθετο φάσμα συχνοτήτων εντός λίγων ετών και, κατά συνέπεια, θα πρέπει επίσης να ελευθερωθούν ή να ανακατανεμηθούν στο μέγιστο δυνατό οι ζώνες των 900, 1800 και 1900 MHz για να εξασφαλισθεί η μη ύπαρξη διακρίσεων[semigr ]

(Τροπολογία 4)

Αιτιολογική σκέψη 22

>Αρχικό κείμενο>

(22) ότι, με την επιφύλαξη της κοινοτικής νομοθεσίας περί ανταγωνισμού, οι οργανισμοί που παρέχουν δίκτυα UMTS πρέπει να διαθέτουν δικαιώματα και υποχρεώσεις για τη διαπραγμάτευση συμφωνιών περιαγωγής και κοινής χρήσης υποδομών με άλλους τηλεπικοινωνιακούς οργανισμούς, ώστε να εξασφαλίζεται συνεχής και αδιάκοπη κάλυψη υπηρεσιών σε κοινοτική κλίμακα[semigr ] ότι οι διαπραγματεύσεις αυτές πρέπει να πραγματοποιούνται βάσει κοινού, ανοικτού και διεθνούς ανταγωνιστικού προτύπου διεπαφής αέρος[semigr ]

>Κείμενο μετά την ψηφοφορία στο ΕΚ>

(22) ότι, με την επιφύλαξη της κοινοτικής νομοθεσίας περί ανταγωνισμού, οι οργανισμοί που παρέχουν δίκτυα UMTS πρέπει να διαθέτουν δικαιώματα και υποχρεώσεις για τη διαπραγμάτευση συμφωνιών περιαγωγής και κοινής χρήσης υποδομών με άλλους τηλεπικοινωνιακούς οργανισμούς, ώστε να εξασφαλίζεται συνεχής και αδιάκοπη κάλυψη υπηρεσιών σε κοινοτική κλίμακα,

ακόμη και στις λιγότερο πυκνοκατοικημένες περιοχές[semigr ] ότι οι διαπραγματεύσεις αυτές πρέπει να πραγματοποιούνται βάσει κοινού, ανοικτού και διεθνούς ανταγωνιστικού προτύπου διεπαφής αέρος

(Τροπολογία 5)

Άρθρο 2

>Αρχικό κείμενο>

Για το σκοπό της παρούσας απόφασης, νοείται ως παγκόσμιο σύστημα κινητών τηλεπικοινωνιών (UMTS) σύστημα κινητών επικοινωνιών τρίτης γενεάς που είναι ιδίως σε θέση να παρέχει καινοτομικές ασύρματες πολυμεσικές υπηρεσίες, πέραν των δυνατοτήτων ισχυόντων συστημάτων δεύτερης γενεάς όπως το GSM, και που συνδέουν τη χρήση επίγειων και δορυφορικών συνιστωσών. Περιλαμβάνει τα χαρακτηριστικά που αναφέρονται στο παράρτημα Ι.

>Κείμενο μετά την ψηφοφορία στο ΕΚ>

Για το σκοπό της παρούσας απόφασης, νοείται ως παγκόσμιο σύστημα κινητών τηλεπικοινωνιών (UMTS) σύστημα κινητών επικοινωνιών τρίτης γενεάς που είναι ιδίως σε θέση να παρέχει καινοτομικές ασύρματες πολυμεσικές υπηρεσίες, πέραν των δυνατοτήτων ισχυόντων συστημάτων δεύτερης γενεάς όπως το GSM, και που συνδέουν τη χρήση επίγειων και δορυφορικών συνιστωσών.

Το σύστημα αυτό πρέπει, κατ'ελάχιστον, να μπορεί να υποστηρίζει τα χαρακτηριστικά που αναφέρονται στο παράρτημα Ι.

(Τροπολογία 6)

Άρθρο 3, παράγραφος 3

>Αρχικό κείμενο>

3. Κατά την αδειοδότηση υπηρεσιών UMTS, τα κράτη μέλη διασφαλίζουν την εφαρμογή των ειδικών χαρακτηριστικών που απαριθμούνται στο παράρτημα Ι.

>Κείμενο μετά την ψηφοφορία στο ΕΚ>

3. Κατά την αδειοδότηση υπηρεσιών UMTS, τα κράτη μέλη εξασφαλίζουν ότι η αδειοδότηση αυτή γίνεται σύμφωνα με την ισχύουσα κοινοτική νομοθεσία που προβλέπει, μεταξύ άλλων, σεβασμό των αρχών της διαφάνειας και των μη διακρίσεων, και ότι εφαρμόζονται τα ειδικά χαρακτηριστικά που απαριθμούνται στο παράρτημα Ι.

(Τροπολογία 7)

Άρθρο 3, παράγραφος 4

>Αρχικό κείμενο>

4. Σε περίπτωση μη συμβατότητας δυνητικών συστημάτων και εφόσον διαπιστωθεί σύμφωνα με τη διαδικασία που ορίζει το άρθρο 17 της οδηγίας 97/13/ΕΚ και σε συνδυασμό με την CEPT ότι είναι απαραίτητος ο περιορισμός του αριθμού των αδειών για υπηρεσίες UMTS, τα κράτη μέλη συντονίζουν τις διαδικασίες αδειοδότησής τους αποβλέποντας στην αδειοδότηση συμβατών υπηρεσιών στην Κοινότητα.

>Κείμενο μετά την ψηφοφορία στο ΕΚ>

4. Σε περίπτωση μη συμβατότητας δυνητικών συστημάτων και εφόσον διαπιστωθεί σύμφωνα με τη διαδικασία που ορίζει το άρθρο 17 της οδηγίας 97/13/ΕΚ και σε συνδυασμό με την CEPT ότι είναι απαραίτητος ο περιορισμός του αριθμού των αδειών για υπηρεσίες UMTS

για λόγους αποτελεσματικής χρήσης του φάσματος συχνοτήτων, τα κράτη μέλη συντονίζουν τις διαδικασίες αδειοδότησής τους αποβλέποντας στην αδειοδότηση συμβατών υπηρεσιών στην Κοινότητα.

(Τροπολογία 8)

Άρθρο 9, παράγραφος 2

>Αρχικό κείμενο>

Για το σκοπό αυτό, η Επιτροπή, προβαίνει σε διατύπωση προτάσεων για τη λήψη κάθε απαραίτητου μέτρου με σκοπό την αποτελεσματική εφαρμογή των ισχυουσών διεθνών συμφωνιών για UMTS και, ιδίως όπου απαιτείται υποβάλλει προτάσεις προ το Συμβούλιο για την έκδοση των κατάλληλων εντολών για διαπραγμάτευση διμερών και πολυμερών συμφωνιών με τρίτες χώρες και διεθνείς οργανισμούς. Το Συμβούλιο αποφασίζει με ειδική πλειοψηφία.

>Κείμενο μετά την ψηφοφορία στο ΕΚ>

2. Για το σκοπό αυτό, η Επιτροπή

εξασφαλίζει την αποτελεσματική εφαρμογή των ισχυουσών διεθνών συμφωνιών για UMTS και, ιδίως όπου απαιτείται υποβάλλει προτάσεις προ το Συμβούλιο για την έκδοση των κατάλληλων εντολών για διαπραγμάτευση διμερών και πολυμερών συμφωνιών με τρίτες χώρες και διεθνείς οργανισμούς. Το Συμβούλιο αποφασίζει με ειδική πλειοψηφία.

(Τροπολογία 9)

Παράρτημα I, πρώτο τμήμα, τίτλος και παράγραφος 1

>Αρχικό κείμενο>

Υπηρεσίες

>Κείμενο μετά την ψηφοφορία στο ΕΚ>

Ικανότητες που απαιτείται να έχει το σύστημα προκειμένου να ανταποκρίνεται στα χαρακτηριστικά των υπηρεσιών

>Αρχικό κείμενο>

1. Δυνατότητες για πολυμέσα με ευρεία κινητικότητα.

>Κείμενο μετά την ψηφοφορία στο ΕΚ>

1. Δυνατότητες για πολυμέσα[semigr ]

εφαρμογές πλήρους και μειωμένης κινητικότητας σε διάφορα γεωγραφικά περιβάλλοντα, πέραν από τις δυνατότητες των συστημάτων της δεύτερης γενιάς όπως το GSM.

(Τροπολογία 10)

Παράρτημα I, πρώτο τμήμα, σημείο 5

>Αρχικό κείμενο>

5. Συνεχές και αδιάκοπο περιβάλλον λειτουργίας GSM/UMTS σε κλειστούς, ανοικτούς και απομακρυσμένους χώρους, συμπεριλαμβανομένης πλήρους περιαγωγής με GSM καθώς επίσης και μεταξύ των επίγειων και δορυφορικών συνιστωσών των δικτύων UMTS.

>Κείμενο μετά την ψηφοφορία στο ΕΚ>

5. Συνεχές και αδιάκοπο περιβάλλον λειτουργίας GSM/UMTS σε κλειστούς, ανοικτούς και απομακρυσμένους χώρους, συμπεριλαμβανομένης πλήρους περιαγωγής με όλες τις υπηρεσίες GSM καθώς επίσης και μεταξύ των επίγειων και δορυφορικών συνιστωσών των δικτύων UMTS.

(Τροπολογία 11)

Παράρτημα I, τέταρτο τμήμα

>Αρχικό κείμενο>

- Μετεξέλιξη της οικογένειας συστημάτων GSM[semigr ]έλεγχος κλήσεων, διαχείριση κινητικότητας συμπεριλαμβανομένης δυνατότητας περιαγωγής σε πλήρη κλίμακα, βάσει του προτύπου για το δίκτυο πυρήνα GSM.

- Στοιχεία σύγκλισης μεταξύ κινητών/σταθερών συστημάτων.

>Κείμενο μετά την ψηφοφορία στο ΕΚ>

- Μετεξέλιξη της οικογένειας συστημάτων GSM[semigr ]

εξυπηρέτηση κλήσεων, έλεγχος συστήματος, διαχείριση κινητικότητας συμπεριλαμβανομένης δυνατότητας περιαγωγής σε πλήρη κλίμακα, βάσει του προτύπου για το δίκτυο πυρήνα GSM, και λαμβανομένης υπόψη της σύγκλισης μεταξύ σταθερών και κινητών δικτύων.

Νομοθετικό ψήφισμα που αποτελεί τη γνώμη του Ευρωπαϊκού Κοινοβουλίου σχετικά με την πρόταση απόφασης του Ευρωπαϊκού Κοινοβουλίου και του Συμβουλίου που αφορά τη συντονισμένη εισαγωγή των κινητών και ασύρματων επικοινωνιών (UMTS) στην Κοινότητα [COM(98)0058 - C4-0144/98 - 98/0051(COD)](Διαδικασία συναπόφασης: πρώτη ανάγνωση)

Το Ευρωπαϊκό Κοινοβούλιο,

- έχοντας υπόψη την πρόταση της Επιτροπής προς το Ευρωπαϊκό Κοινοβούλιο και το Συμβούλιο (COM(98)0058 - 98/0051(COD)) ((ΕΕ C 131 της 29.4.1998, σελ. 9.)),

- έχοντας υπόψη το άρθρο 189 B, παράγραφος 2 και τα άρθρα 57, 66 και 100 Α της Συνθήκης ΕΚ, σύμφωνα με τα οποία η Επιτροπή υπέβαλε στο Κοινοβούλιο την πρότασή της (C4-0144/98),

- έχοντας υπόψη το άρθρο 58 του Κανονισμού του

- έχοντας υπόψη την έκθεση της Επιτροπή Οικονομικής, Νομισματικής και Βιομηχανικής Πολιτικής και τις γνωμοδοτήσεις της Επιτροπής Προϋπολογισμών και της Επιτροπής Έρευνας, Τεχνολογικής Ανάπτυξης και Ενέργειας (A4-0221/98),

1. εγκρίνει την πρόταση της Επιτροπής με την επιφύλαξη των τροποποιήσεων που επέφερε το Κοινοβούλιο[semigr ]

2. καλεί την Επιτροπή να τροποποιήσει αναλόγως την πρότασή της, σύμφωνα με το άρθρο 189 A, παράγραφος 2, της Συνθήκης ΕΚ[semigr ]

3. καλεί το Συμβούλιο να συμπεριλάβει, στην κοινή θέση που θα καθορίσει σύμφωνα με το άρθρο 189 Β, παράγραφος 2, της Συνθήκης ΕΚ, τις τροποποιήσεις που ενέκρινε το Κοινοβούλιο[semigr ]

4. σε περίπτωση πρόθεσης του Συμβουλίου να απομακρυνθεί από το κείμενο που ενέκρινε το Κοινοβούλιο, καλεί το Συμβούλιο να το ενημερώσει σχετικά και ζητεί να τεθεί σε εφαρμογή η διαδικασία συνεννόησης[semigr ]

5. υπενθυμίζει ότι η Επιτροπή οφείλει να υποβάλει στο Κοινοβούλιο κάθε τροποποίηση που προτίθεται να επιφέρει στην πρότασή της όπως τροποποιήθηκε από το Κοινοβούλιο[semigr ]

6. αναθέτει στον Πρόεδρό του να διαβιβάσει την παρούσα γνώμη στο Συμβούλιο και την Επιτροπή.